CELEX: 62012CA0182
Language: el
Date: 2013-03-07 00:00:00
Title: Υπόθεση C-182/12: Απόφαση του Δικαστηρίου (όγδοο τμήμα) της 7ης Μαρτίου 2013 [αίτηση του Székesfehérvári Törvényszék (Ουγγαρία) για την έκδοση προδικαστικής αποφάσεως] — Gábor Fekete κατά Nemzeti Adó- és Vámhivatal Közép-dunántúli Regionális Vám- és Pénzügyőri Főigazgatósága (Κοινοτικός τελωνειακός κώδικας — Άρθρο 137 — Κανονισμός εφαρμογής του τελωνειακού κώδικα — Άρθρο 561, παράγραφος 2 — Προϋποθέσεις πλήρους απαλλαγής από εισαγωγικούς δασμούς — Εισαγωγή σε κράτος μέλος οχήματος, ο κύριος του οποίου είναι εγκατεστημένος σε τρίτο κράτος — Ιδιωτική χρήση του οχήματος την οποία έχει επιτρέψει ο κύριος καθοιονδήποτε άλλον τρόπο εκτός από τη σύναψη συμβάσεως εργασίας με τον χρήστη — Μη απαλλαγή)

27.4.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 123/7
            
         Απόφαση του Δικαστηρίου (όγδοο τμήμα) της 7ης Μαρτίου 2013 [αίτηση του Székesfehérvári Törvényszék (Ουγγαρία) για την έκδοση προδικαστικής αποφάσεως] — Gábor Fekete κατά Nemzeti Adó- és Vámhivatal Közép-dunántúli Regionális Vám- és Pénzügyőri Főigazgatósága
   (Υπόθεση C-182/12) (1)
   
   (Κοινοτικός τελωνειακός κώδικας - Άρθρο 137 - Κανονισμός εφαρμογής του τελωνειακού κώδικα - Άρθρο 561, παράγραφος 2 - Προϋποθέσεις πλήρους απαλλαγής από εισαγωγικούς δασμούς - Εισαγωγή σε κράτος μέλος οχήματος, ο κύριος του οποίου είναι εγκατεστημένος σε τρίτο κράτος - Ιδιωτική χρήση του οχήματος την οποία έχει επιτρέψει ο κύριος καθοιονδήποτε άλλον τρόπο εκτός από τη σύναψη συμβάσεως εργασίας με τον χρήστη - Μη απαλλαγή)
   2013/C 123/10
   Γλώσσα διαδικασίας: η ουγγρική
   
      Αιτούν δικαστήριο
   
   Székesfehérvári Törvényszék
   
      Διάδικοι στην υπόθεση της κύριας δίκης
   
   Gábor Fekete
   
      κατά
   
   Nemzeti Adó- és Vámhivatal Közép-dunántúli Regionális Vám- és Pénzügyőri Főigazgatósága
   
      Αντικείμενο
   
   Αίτηση προδικαστικής αποφάσεως — Székesfehérvári Törvényszék — Ερμηνεία του άρθρου 561, παράγραφος 2, του κανονισμού (ΕΟΚ) 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) 2913/92 του Συμβουλίου για τη θέσπιση του κοινοτικού τελωνειακού κώδικα (ΕΕ L 253, σ. 1) — Προϋποθέσεις για την πλήρη απαλλαγή από εισαγωγικούς δασμούς — Ιδιωτική χρήση μεταφορικού μέσου — Έννοια της σχέσης εργασίας — Εισαγωγή σε κράτος μέλος οχήματος που ανήκει σε ίδρυμα εγκατεστημένο σε τρίτη χώρα από τον πρόεδρο του διοικητικού συμβουλίου του εν λόγω ιδρύματος — Εξουσιοδότηση του εν λόγω ιδρύματος προς τον πρόεδρο του διοικητικού του συμβουλίου να χρησιμοποιεί και να οδηγεί το εν λόγω όχημα
   
      Διατακτικό
   
   Το άρθρο 561, παράγραφος 2, του κανονισμού (ΕΟΚ) 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) 2913/92 του Συμβουλίου για τη θέσπιση του κοινοτικού τελωνειακού κώδικα, όπως τροποποιήθηκε με τον κανονισμό (ΕΚ) 993/2001 της Επιτροπής, της 4ης Μαΐου 2001, έχει την έννοια ότι η πλήρης απαλλαγή από τους εισαγωγικούς δασμούς που προβλέπει η διάταξη αυτή για ιδιωτική χρήση μεταφορικού μέσου από πρόσωπο εγκατεστημένο στο τελωνειακό έδαφος της Ευρωπαϊκής Ένωσης μπορεί να χορηγείται μόνον όταν η εν λόγω ιδιωτική χρήση προβλέπεται σε σύμβαση εργασίας συναφθείσα μεταξύ του εν λόγω προσώπου και του εγκατεστημένου εκτός του εδάφους αυτού κυρίου του οχήματος.
   
      (1)  ΕΕ C 217 της 21.7.2012.